বিয়ের প্রস্তুতি শুরু হয়ে গিয়েছে। বুধবার বিয়ের পিঁড়িতে বসতে চলেছেন রণবীর সিংহ ও দীপিকা পাডুকোন। ইতালির লেক কোমোতে কোঙ্কনি ও সিন্ধ্রি মতে বিয়ে সম্পন্ন হবে। তার পরে মুম্বই ও বেঙ্গালুরুতে রিসেপশন পার্টি দীপ-বীরের। 
বিয়ের পরে মুম্বইয়ে দীপিকার ফ্ল্যাটেই সংসার বসবে দীপ-বীরের। সেই সংসার যে বিলাসিতায় ভরা হবে, তা বলাই বাহুল্য। 

এই বিষয়ে অন্যান্য খবর

দুই মতে বিয়ে দীপবীরের। কোন দিন কী পরছেন দীপিকা


এক সর্বভারতীয় সংবাদমাধ্যমের প্রতিবেদন থেকে জানা গিয়েছে, এই মুহূর্তে রণবীর ও দীপিকা দু’জনে মোট ৪০টি ব্র্যান্ডকে এনডর্স করছেন। 
তার মধ্যে দীপিকা একাই ১৮টি ব্র্যান্ডের অ্যাম্বাসাডর। এর মধ্যে রয়েছে জিও, লোরিয়াল প্যারিস, মিনট্রা ইত্যাদি। ৩ দিনের এনডোর্সমেন্ট শ্যুটের জন্য দীপিকা ৮ কোটি টাকা করে নেন। 
অন্য দিকে রণবীর সিংহ মোট ২২টি ব্র্যা্ন্ড এনডোর্স করছেন, যার মধ্যে রয়েছে থাম্বস আপ, ডিউরেক্স ও প্রিমিয়ার লিগ। রণবীর প্রতিটি ব্র্যান্ডের জন্য ৩-৪ কোটি টাকা করে নেন। 
অর্থাৎ দীপবীরের রোজগারের বড় অংশই আসে ব্র্যান্ড এনডোর্সমেন্ট থেকে। ‘পদ্মাবৎ’ (২০১৮) ছবিতে অভিনয়ের পর থেকে প্রতি ছবি রণবীর সিংহের উপার্জন ১৩ কোটি টাকা। দীপিকা একটি ছবির জন্য নেন ১০-১২ কোটি টাকা। 
প্রতিবেদনটি থেকেই জানা গিয়েছে, রোজগার ও স্থাবর সম্পত্তি মিলিয়ে দীপিকা ও রণবীর একসঙ্গে এই মুহূর্তে ২৩৮ কোটি টাকার মালিক।